মোহাম্মাদ মানিক হোসেন চিরিরবন্দর(দিনাজপুর)প্রতিনিধি : দিনাজপুরের চিরিরবন্দরে প্রীতিরানী (১২) অষ্টম শ্রেনীর এক শিক্ষার্থী গলায় ফাঁস দিয়ে আত্মহত্যা করেছেন। আজ শুক্রবার বিকালে উপজেলার পুনট্রি ইউনিয়নের হরনন্দপুর (নয়াপাড়া) গ্রামে এ ঘটনা ঘটে। প্রীতিরানী আমবাড়ি হাই স্কুলের অষ্টম শ্রেনীর ছাত্রী ছিলেন। প্রীতিরানীর মা জানান, গরু আনতে আমি বাহিরে গেলে ফিরে এসে দেখি ঘরে ঝুলন্ত লাশ। পরে চিরিরবন্দর থানায় সংবাদ দিলে পুলিশ এসে সুরতহাল শেষে লাশ উদ্ধার করে । পরিবারের লোকজন জানায়, দীর্ঘদিন ধরে প্রীতি দুরারোগ্য ব্যধিতে ভুগছিল। মনের ক্ষোভে হয়তো গলায় রশি দিয়েছে। এ ব্যাপারে চিরিরবন্দর থানার অফিসার ইনচার্জ মোঃ হারেসুল ইসলাম জানান, এ বিষয়ে থানায় ইউডি মামলাভুক্ত করা হয়েছে।